ජේසුස් වහන්සේ වදාළ උපමා
සංක්ෂේපිත සුබ අස්නයන් තුනෙහි දක්නට ලැබෙන,  ජේසුස් වහන්සේ විසින් වදාළ උපමා, ජේසුස් වහන්සේගේ ඉගැන්වීම් හි සුවිශේෂි වූ ස්ථානයක් දරන්නේ, උන්වහන්සේගේ ලේඛනගත උගැන්වීම් අතුරින් දළ වශයෙන් තුනෙන් පංගුවකට හිමි කම් කියමිනි. ක්‍රිස්තු භක්තිකයන් මෙම උපමා වලට මහත් අවධාරණයක් යොමු කරන්නේ, මේවා ජේසුස් වහන්සේ ගේ වචන බැවින්,   සහ  විසින් පෙන්නුම් කරන පරිදී,  පියාණන් වහන්සේ ගේ උගැන්වීම් බවට විශ්වාස කෙරෙන නිසාය.

ජේසුස් වහන්සේගේ උපමා, පෙනෙන ලෙසට ඉතා සරල, මතකයෙහි රැ‍ඳෙන-සුලු හා බොහෝ වි‍ට මනසේ චිත්ත රූප මවන කථාන්තර වන අතර සැමෙකක්ම පණිවුඩයක් සහිත වෙයි. ප්‍රාඥයන් අර්ථ නිරූපනය කරන පරිදී,  මෙම උපමා සරල ලෙසට පෙනී ගියද, ඒවා විසින් ගෙන එන පණිවුඩ ඉතා ගැඹුරු සහ ජේසුස් වහන්සේගේ උගැන්වීම් හා කේන්ද්‍රගත ඒවා වෙති. ක්‍රිස්තියානු ලේඛකයන් මේවා දකින්නේ හුදු පැහැදිලි කිරීමේ පහසුව සඳහා භාවිත කල සාම්‍යයන් ලෙසින් නොව,  අධ්‍යාත්මික ධර්මතා සඳහා සොබාදහම වෙතින් සාක්ෂ්‍ය සපයන අභ්‍යන්තර සාදෘෂ්‍යයන් ලෙසිනි.

නිදසුනක් ලෙස ගතහොත්, ජේසුස් වහන්සේ විසින් දේව රාජ්‍යය සමාන කරන ලද්දේ, කුඩා වුවද, වැඩී පක්ෂීන්ට කූඩු තැනීමට පවා හැකි මහත්වූ ගසක් වීමට හැකියාව ඇති අබ ඇටයකට වෙයි. මේ අතර උන්වහන්සේ එය නැවතත් සමාන කලේ  මුහුන් වලට වන අතර, එහි අභිප්‍රාය වූයේ,  මනුෂ්‍යයන් එය සමග සම්මිශ්‍රණය වීමේදී දූෂණය හිස එසවීමට ඉඩ ඇති බව පෙන්නුම් කිරීමටය.

බටහිර සභ්‍යත්වයෙහි, මෙම උපමා විසින්, උපමාව යන වදනට  මූලාකෘතිය සැපයූ අතර,  නූතන යුගයෙහිදී, බයිබලය පිළිබඳ වැඩි අවබෝධයක් නොමැත්තන් අතර පවා, ජේසුස් වහන්සේ විසින් වදාළ උපමා ලොව ඉතාමත් ජනප්‍රිය කථාන්තර බවට පිළිගැනුමක් පවතියි.

මූල බීජ සහ මූලාශ්‍රයන්

මෂාල් යන හීබ්‍රෑ වදනෙහි පරිවර්තනය ලෙසින් ගත් කල, උපමාව යන වදනට ප්‍රහේලිකාව යන අරුතද දිය හැකිය. ඔවුන්ගේ ඉතිහාසය පුරාවටම, යුදෙව්වෝ, උපමා මගින් සිදු කල උගැන්වීම් වලට හුරු වී සිටි අතර, පුරාණ ගිවිසුම තුලද උපමා කිහිප සංඛ්‍යාවක් දක්නට ඇත. එමනිසා, ජේසුස් වහන්සේ විසින් උපමා භාවිතා කිරීම, උන්වහන්සේගේ කාලයෙහි පැවැති සම්ප්‍රදාය අනුව ගිය, ස්වභාවික උගැන්වුම් ක්‍රමවේදයක් විය.කිතුදහමෙහි ප්‍රාරම්භයෙහි සිටම, ජේසුස් වහන්සේ විසින් වදාළ උපමා, ගෙන හැර දැක්වීම, උගැන්වීම සහ සාකච්ඡාවන්ට බඳුන් කිරීම සිදු වී ඇත .

ආශ්‍රිත
 බාක්ලේ, විලියම්, 1999. ද පැරබ්ල්ස් ඔෆ් ජීසස්  ISBN 066425828X
 ලිස්කෝ, ‍ෆ්‍රෙඩ්රිච් ගුස්ටාව් සහ ෆෙයාබෙයාර්න්, පැට්රික්, 1850. ද පැරබ්ල්ස් ඔෆ් ජීසස් ඩැනියයෙල්ස් සහ ස්මිත් ප්‍රකාශකයෝ, ෆිලඩෙල්ෆියා
 පෙන්ටකොස්ට්,  ‍ජේ. ඩ්වයිට්, 1998. ද පැරබ්ල්ස් ඔෆ් ජීසස්: ලෙසන්ස් ඉන් ලයිෆ් ෆ්‍රොම් ද මාස්ට ටීචර්  ISBN 0825434580
 ඔක්සෙන්ඩන්, ඇෂ්ටන්, 1864. ද පැරබ්ල්ස් ඔෆ් අවර් ලෝඩ් විලියම් මැකින්ටොෂ් ප්‍රකාශකයෝ, ලන්ඩනය.
 ස්කොට්ට්‍රොෆ්, ලුවිස්, 2006. ද පැරබ්ල්ස් ඔෆ් ජීසස් ISBN 0800636996
 ස්නොඩ්ග්‍රාස්, ක්ලයින්, 2008. ස්ටෝරීස් විත් ඉන්ටෙන්ට්: අ කම්ප්‍රිහෙන්සිව් ගයිඩ් ටු ද පැරබ්ල්ස් ඔෆ් ජීසස් විලියම් බී ඊඩ්මන්ස් ප්‍රකාශක සමාගම
 සම්නර්, ජෝන් බර්ඩ්, 1850. ද පැරබ්ල්ස් ඔෆ් අවර් ලෝඩ් ඇන්ඩ් සේවියර් ජීසස් ක්‍රයිස්ට් සී. කොක්ස් ප්‍රකාශකයෝ, ලන්ඩනය.
 තියෙසන්, ගර්ඩ් ඇන්ඩ් මර්ස්, ඇනට්, 1996. ද හිස්ටොරිකල් ජීසස්: අ කම්ප්‍රිහෙන්සිව් ගයිඩ් ෆෝට්‍රස් ප්‍රෙස්, මිනොපොලිස් ISBN 0800631226
 ට්‍රින්ඩර්, විලියම් මාටින්, 1816.  ''සර්මන්ස් ඔන් ද පැරබ්ල්ස් ඔෆ් ජීසස් ක්‍රයිස්ට්" බොල්ඩ්වින්, ක්‍රාඩොක් ඇන්ඩ් ජෝයි පබ්ලිෂර්ස්, ලන්ඩනය.

සටහන්

බාහිර සබැඳි

 ලිස්ට් ඔෆ් බිබිලිකල් පැරබ්ල්ස්
 එනදර් ලිස්ට්, ස්ලයිට්ලි ඩිෆරන්ට් ඇන්ඩ් ඔන්ලි ඔෆ් ද සියනාප්ටික් ගෝස්පල්ස්
 ජුවිෂ් එන්සයික්ලොෆීඩියා: පැරබ්ල්
 කැතලික් එන්සයික්ලොෆීඩියා: පැරබ්ල්
 PBS: ෆ්‍රන්ට්ලයින්: ‍ෆ්‍රොම් ජීසස් ටු ක්‍රයිස්ට්: ද පැරබ්ල්ස්
 පැරබ්ල්ස් ඔෆ් ජීසස් ඇට් විකික්‍රිස්ටියන්

ජේසුස් වහන්සේගේ භාෂිතයන් හා උගැන්වීම්